Džamu ir Kašmyras
Džamu ir Kašmyras (kašmyrų k. جۄم تٕہ کٔشِیر, urd. جموں و کشمیر, hind. जम्मू और कश्मीर, IAST: Jammū aur Kaśmīr) – Indijos sąjunginė teritorija. Ji ribojasi su Himačal Pradešu pietuose, Pakistanu vakaruose ir Kinijos Liaudies Respublika šiaurėje ir rytuose. Valstija turi dvi sostines: Šrinagarą vasarą ir Džamu žiemą. Ši valstija yra politinis vienetas, sudarantis dalį Kašmyro regiono. Likusioji regiono dalis priklauso Pakistanui (kur sudaro Gilgito-Baltistano ir Laisvojo Kašmyro administracinius vienetus). Maža dalelė yra atitekusi Kinijai, kur sudaro Aksai Čino administracinį vienetą. Nuo Indijos Nepriklausomybės paskelbimo 1947 m. šis regionas yra konfliktų šaltinis su Pakistanu ir Kinijos Liaudies Respublika. Dėl jo jau kilo keturi karai.